Un băiat cu autism a fost împușcat mortal de un polițist. Adolescentul se îndrepta cu un obiect de grădinărit către ofițer
Un băiat cu autism a fost împușcat mortal de un polițist, în California, după ce acesta a alergat spre ofțieri cu un obiect de grădinărit ascuțit.
Camera de filmat din dotarea poliției a filmat momentul în care Ryan Gainer, în vârstă de 15 ani, se îndreaptă în fugă spre ofițeri.
Un polițist a fost înregistrat în timp ce strigă "Hei, întoarce-te! Întoarce-te sau vei fi împușcat", înainte de a trage focuri de armă.
Polițiștii s-au prezentat la casa în care se afla băiatul după un apel la 911 în care s-a transmis că adolescentul agresează membrii familiei și că distruge proprietatea.
Un polițist a transmis că a încercat să se îndepărteze, dar că a tras cu arma în momentul în care băiatul s-a dus spre el.
Ofițerii au oferit primul ajutor băiatului până la sosirea paramedicilor, însă acesta a fost declarat decedat mai târziu, la spital.